Samtidig sier nesten 80 prosent at de har tillit til det russiske militæret, det er første gang over 70 prosent av de spurte har svart dette siden undersøkelsene begynte i 2008.
- Militæret har også vokst voldsomt i anseelse på grunn av Krim. Men hvis det viser seg at russiske militære skjøt ned flyet over Ukraina, vil det nok snu, tror Bukkvoll.
Han sier at selv om Krim-konflikten har gjort Putin populær i Russland har han betalt en høy pris.
- Mye av den politiske prisen for Krim-invasjonen er allerede betalt. Det har vanskeliggjort forholdet med ikke bare Ukraina, men også andre land. Det har gjort ham populær hjemme, men Krim er strengt tatt det eneste han har å vise til.